25. veebruaril suri erusõjaväelane, riigikaitse õpetaja ja endine Tallinna linna munitsipaalpolitseinik Harri Henn, kes sai laiemalt tuntuks 1990. aasta 23. augustil Tartus põllumajandusülikooli eest Lenini ausamba maha võtmisega.
Henn organiseeris aastaid narko- ja kuritegevuse ennetusliku projekti “Noor iseteadev riigikodanik-turvaline Mustamäe” raames haukalaagreid Aegna saarel.
Erukapten Harri Henn oli töötanud juhtivatel Kaitseliidu ja kaitseväe ohvitseri kohtadel ja aidanud alates 1990. aastast kaasa tööle noorkotkaste ja kodutütardega.
Henn oli muuhulgas autasustatud Kaitseministeeriumi Teeneteristi II klassi teenetemärgi, Kaitseliidu Valgeristi II klassi teenetemärgi ja Vabadussõja mälestusristiga.